ศรุต วิจิตรานนท์

ศรุต วิจิตรานนท์ (เกิด 28 ตุลาคม พ.ศ. 2514) ชื่อเล่น บิ๊ก เป็นนักแสดง พิธีกร นักดนตรีชาวไทย และเป็นนักดนตรีวงโซลอาฟเตอร์ซิกซ์ สังกัดเบเกอรี่มิวสิค รับหน้าที่ตำแหน่งมือเบส

**ประวัติ**
ศรุตศึกษาที่ โรงเรียนปานะพันธุ์วิทยา จากนั้นศึกษาที่โรงเรียนเตรียมอุดมศึกษาน้อมเกล้า ได้เริ่มตั้งวงดนตรีตั้งแต่เรียนมัธยม และศึกษาต่อที่มหาวิทยาลัยหอการค้าไทยแล้วย้ายไปเรียนที่มหาวิทยาลัยอัสสัมชัญ ได้เจอเพื่อนวงโซลอาฟเตอร์ซิกซ์ที่นี่จึงได้ก่อตั้งวงขึ้น จนมีผลงานอัลบั้มแรกชุด Soul After Six ในปี พ.ศ. 2539 มีเพลงดังคือ "ก้อนหินละเมอ" จากนั้นวงได้แยกย้ายกันนาน 6 ปี ก่อนจะกลับมารวมตัวกันในปี 2545 กับอัลบั้มชุด The Rhythm และมีอัลบั้มคัฟเวอร์ชุด Mellow Moods ในปี 2561 ยังออกซิงเกิ้ล "ในฝัน" ซึ่งศรุตเป็นผู้ร้องเอง
ศรุตก้าวสู่การแสดงโดยได้แสดงละครเรื่อง กุหลาบที่ไร้หนาม โดยเล่นเป็นพระรอง และมีผลงานแจ้งเกิดคือเรื่อง เก็บแผ่นดิน หลังจากนั้นก็มาเรื่อง เพลงผ้าฟ้าล้อมดาว แล้วก็มีเรื่อง แม้เลือกเกิดได้ จากนั้นได้แสดงเรื่อง บางระจัน รับบทเป็นนายทองแสงใหญ่ และมีผลงานออกมามากกว่า 35 เรื่อง แม้ละครเรื่องนั้นจะเป็นบทบาทสมทบ แต่ก็เป็นบทที่มีความโดดเด่นอยู่ไม่น้อย 
ในปี 2561 ได้รับบทเป็นพระเพทราชา ในละครอิงประวัติศาสตร์ บุพเพสันนิวาส ที่ต่อมาเริ่มมีคนสนใจในบทบาทนี้จนเป็นกระแส และจากบทนี้ทำให้เขาได้รับการเสนอชื่อเข้าชิงรางวัลโทรทัศน์ทองคำ ครั้งที่ 33 สาขาดาราสนับสนุนชายดีเด่น แต่พ่ายให้หลุยส์ สก๊อตจากละครเรื่องเดียวกัน และได้รับรางวัลสยามดารา สตาร์ อวอร์ด 2018 สาขานักแสดงสมทบชายยอดเยี่ยม 
ด้านชีวิตส่วนตัว มีบุตรชาย 1 คน ชื่อ ศุภวิทย์ วิจิตรานนท์ ต่อมาในปี 2562 สมรสกับชณัญพัชร์

**ผลงาน**

**ละครโทรทัศน์**

**ละครชุด**
 ปี พ.ศ. 2559 Angel Destiny อุบัติรักเทวา (/ทรูโฟร์ยู) รับบทเป็น สมศักดิ์- ปี พ.ศ. 2562 3 Will Be Free สามเราต้องรอด (จีเอ็มเอ็มทีวี/ช่องวัน 31) รับบทเป็น เสี่ยธนา- ปี พ.ศ. 2562 ตาสัมผัสผี ปี 2 (/โมโน 29) รับบทเป็น รวี- ปี พ.ศ. 2563 เมื่ออายุ 16 (/ทรูโฟร์ยู) รับบทเป็น พี่โจ (รับเชิญ)- ปี พ.ศ. 2563 Wake Up ชะนี : Very Complicated (จีเอ็มเอ็มทีวี/จีเอ็มเอ็ม 25) รับบทเป็น

**ภาพยนตร์**
 เปนชู้กับผี รับบท คุณชอบ (ปี 2549)- ภาพยนตร์แอนิเมชั่น ประวัติพระพุทธเจ้า (ปี 2550) พากย์เสียงเป็น เจ้าชายสิทธัตถะ(ตอนโต)/พระโพธิสัตว์- ภาพยนตร์แอนิเมชั่น รามาวตาร (ปี 2563) พากย์เสียงเป็น พระราม/ พระนารายณ์- อโยธยา มหาละลวย (ปี 2564) รับบทเป็น ออกญาคชบาล- ครุฑา นาคี (ปี 2568)

**โฆษณา**
ยาสีฟันผสมสมุนไพร ออรัลเมด
*เครื่องใช้ไฟฟ้า electrolux
*ครีมบำรุงผิว วาสลีน เมน
*น้ำดื่มคริสตัล
*เนสกาแฟ
*แชมพู เคลียร์เมน

**ดนตรี**
ผลงานทั้งหมดร่วมกับวงโซลอาฟเตอร์ซิกซ์

**อัลบั้ม**
 Soul After Six (พ.ศ. 2539) - The Rhythm (พ.ศ. 2545) 

**อัลบั้มพิเศษ**
 Mellow Moods (พ.ศ. 2546)

**ซิงเกิล**
 เวลา (ปี 2555)- คนละทางเดียวกัน (ปี 2556)- กลัว (ปี 2556)- ลำพัง (ปี 2559)- ในฝัน (2561)

**หนังวีซีดี**
 อวิชชา

**มิวสิกวิดีโอ**
 คนข้างเคียง - ฟรุตตี้ (2534, แสดงร่วมกับ ต่อ สหภาพ วีระฆามินทร์)- เท่าไหร่ก็ไม่จำ - โปเตโต้ (2561, แสดงร่วมกับ นุ่น ศิรพันธ์ วัฒนจินดา, ยูโร ยศวรรธน์ ทะวาปี)- ในฝัน - โซลอาฟเตอร์ซิกซ์ (2561, แสดงร่วมกับ ปราง กัญญ์ณรัณ วงศ์ขจรไกล , มิวสิค สเวตซิกซ์ทีน!)

**ผลงานเพลง**
 โลกเราไม่เท่ากัน ประกอบละคร เก็บแผ่นดิน พ.ศ 2544- รักงึมงำ ประกอบละคร เพลงผ้าฟ้าล้อมดาวพ.ศ 2547

**พิธีกรรายการโทรทัศน์**
 รายการ นาทีระทึก ช่องอมรินทร์ทีวี ทุกวันอังคาร เวลา 12.30 - 13.00 น. (เริ่มวันอังคารที่ 5 มีนาคม 2562 - ปัจจุบัน)

**อ้างอิง**

**แหล่งข้อมูลอื่น**
 bigibig28
หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนปานะพันธุ์วิทยา
หมวดหมู่:บุคคลจากโรงเรียนเตรียมอุดมศึกษาน้อมเกล้า
หมวดหมู่:บุคคลจากมหาวิทยาลัยอัสสัมชัญ
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:บุคคลจากมหาวิทยาลัยหอการค้าไทย